
Macro-scaffolding in the German-language Geography Education / Makro-scaffolding a német nyelvű földrajzoktatásban

Magyarországon sem számít új jelenségnek, hogy a diákoknak lehetőségük van bizonyos tantárgyakat idegen nyelven tanulni. Ez azonban mind a tanároknak, mind a tanulóknak nehézségeket okozhat, hiszen egyébként is kevés idő jut a tananyag megfelelő feldolgozására, idegen nyelven pedig még nagyobb kihívás megérteni a sokszor bonyolult összefüggéseket. Ezt a problémát hidalhatjuk át a scaffolding (állványozás) technika segítségével, amely lehetővé teheti, hogy a tanulók az adott tantárgy szakkifejezéseit idegen nyelven is megtanulják és magabiztosabban alkalmazzák mind a szövegértés, mind a szövegalkotás terén. Jelen dolgozat a módszer német nyelvű földajzoktatásban való alkalmazási lehetőségeit vizsgálja szövegértési feladatokon keresztül, így a scaffolding és a szövegértés részletes szakirodalmi hátterének, a "jó földrajzóra" jellemzőinek, valamint a földrajz tantárgy kerettantervi követelményeinek ismertetése után két 9. évfolyamos témakörhöz készült feladatok kerülnek bemutatásra.



